Пандо Кляшев
Панталей (Пандо) Янаков (Янакиев, Наков) Кляшев е български революционер, войвода на Вътрешната македоно-одринска революционна организация. Използва псевдоними като Аристотел и П. Корсикански.

Биография 

Пандо Кляшев е роден в 1882 година в голямото костурско село Смърдеш, тогава в Османската империя, днес Кристалопиги, Гърция. Учи в Костурското българско третокласно училище. От 1896 до 1899 година учи в Солунската българска гимназия, а от 1899 до 1900 в Битолската българска класическа мъжка гимназия, където членува в революционен кръжок. В края на 1898 година Кляшев влиза в Революционното братство, а след разпадането му се присъединява към ВМОРО. Учителства в 1900/1901 учебна година в родното си село Смърдеш, а през юли 1901 година влиза в четата на Марко Лерински. 

Кляшев е един от ръководителите на Костурския революционен район от 1901 до 1903 година. Участва като делегат от Костурския район на Смилевския конгрес на Битолския революционен окръг през май 1903 година. По време на последвалото Илинденско-Преображенско въстание през лятото на 1903 година е член на Костурското горско началство и взима участие в нападението на турската войска при село Вишени и в превземането на Клисура и това на Невеска.

След въстанието заминава за Свободна България, а през пролетта на 1904 година отново влиза с чета в Костурско. Междувременно се включва във Временния комитет на Борис Сарафов в София. През 1906 година е избран за член на Битолския окръжен революционен комитет, какъвто остава до смъртта си.

Пандо Кляшев загива с цялата си чета на 31 юли 1907 година в сражение с турска войска в местността Лильовски Осойки край село Дреновени (днес Кранионас), Костурско, като се самоубива. С него загиват Стоян Чекаларов от Смърдеш, Никола Михов, Лазар Палчев от Връбник, Петър Клянев, Васил Хаджипавлов от Желево и други.

Спомените му за революционното движение в Костурско до 1904 са публикувани (1925) от Любомир Милетич в книга II от поредицата „Материали за историята на македонското освободително движение“.

Георги Константинов Бистрицки пише за него:

По повод геройската смърт на Кляшев двамата учители в Дреновени Киро Королов и Илия Григоров пишат песента „Траур, траур, народе“:

Галерия

Библиография

Външни препратки 
 „Прошение на ръководителите на революционната организация в Костурската околия до всички представители на хуманните европейски държави в гр. Битоля“, Солун, 1903 година
 "Македония; Подробности по последните сражения на български чети с гърцки и аскер в Костурско", публикувано във в. „Софийски Новини“, год. I, брой I, София, 12 февруари 1906 година – писмо от Пандо Кляшев до в. „Софийски новини“;
 "Възстанието в Костурско; от 20 юлий до 30 август вкл.", публикувано в „Бюлетин на в. Автономия; Задграничен лист на Вътрешната македоно-одринска организация“, брой 44 – 47, София, 1903 година
 Спомени на Пандо Кляшев, адаптирани на македонски литературен език
 Илинденското въстание в Костурско – Спомени

Бележки 

Дейци на ВМОРО
Български революционери от Македония
Борци срещу гръцката въоръжена пропаганда в Македония
Български просветни дейци от Македония
Родени в Смърдеш
Незавършили ученици в Солунската българска мъжка гимназия
Възпитаници на Битолската българска класическа гимназия
Дейци на Българското тайно революционно братство
Възпитаници на Костурското българско училище
Починали в Дреновени
Български самоубийци